***Mar ao norde*** é un libro de poesía de Álvaro Cunqueiro publicado en 1932 por Nós. Foi reeditada pola Editorial Galaxia na *Obra en galego Completa I* (1980).

Hai unha edición bilingüe con tradución ao castelán por Xavier Rodríguez Baixeras.

Características
---------------

*Mar ao norde* (1932) un libro de iniciación, a súa primeira obra, cun sincretismo vangardista con algo de cubismo ou creacionismo, reaccionando contra o imaxinismo de moda e con aproximacións a Manuel Antonio (no que hai maior fondura no tratamento do tema común do mar). Son poemas breves e concisos nos que se opoñen o mar e a terra, e a illa é o centro na última parte. É unha poesía xeométrica e fría, desde unha postura de deshumanización da arte, con escasas concesións á sentimentalidade.

Segundo Xosé Ramón Pena:

> 
> 
> "*Mais estoutro mar de Cunqueiro resulta, polo contrario, un mar situado "Máis alá", un mar abstracto, despoboado de calquera referencia que permita establecer os fíos entre a experiencia e a propia experiencia metaforizada: Mentres en en Manuel Antonio o mar é suxeito da poesía (activo) ou subxectiva de quen poetiza, no de Mondoñedo, o mar é simplemente obxecto (pasivo) onde poetizar.*"
> 
> 

Segundo o *Diccionario da literatura galega*:

> 
> 
> "*Obra ousada que cómpre adscribir a un deliberado sincretismo vangardista máis que ó cubismo ou ó creacionismo, malia deseñaren os breves poemas, case estampas, un simbólico itinerario que opón terra a mar, sendo a illa da terceira parte o eixo central, co que obtén, cunha grande economía de medios, un elevado rendemento poético. Trátase de compsocións case deshumanizadas, dun hermetismo consubstancial que intenta evita a imposición dun único sentido.*"
> 
>

Poemas
------

-*Porto*

* Cinco fiestras colgadas
* Sin que naide o soupera (6 versos)
* Sombra en presencia pura (8 versos)

-*Mar outa*

* Illa: oco insumiso (7 versos)
* Este é o punto mesmo (13 versos)
* Unha, dúas, tres: a lancha (6 versos)
* Unha cóxega morna: así (7 versos)
* Tamén o mar, hoxe (10 versos)
* Coma un ollo: Todo o branco do serán (10 versos)
* Xa non hai aquela simple (7 versos)
* Nidia dede a note (4 versos)
* A vosa soedá óuvese (8 versos)

-*Illa*

* Xa teño a noite e o día (7 versos)
* E como doi a luz (11 versos)
* ROSAL (3 versos)
* Agora –van lendo- (5 versos)
* Eu nona ollei nascer. Déronma (12 versos)
* Lua mollada chegáballe do mar (9 versos)
* Move. Corre. É a hora enteira (6 versos)

-*Terra adentro*

* ¿Non coñeces o mar? ( 8versos)
* Non sei si a fiestra hoxe (10 versos)

Notas
-----

1. ↑  Iglesias, Xabier (venres, 2/9/2016). "Os libros de Ánxel Casal: Mar ao Norde". *Os libros de Ánxel Casal*. Consultado o 21/7/2019.
2. ↑  Cunqueiro, Álvaro (1980). *Obra en galego completa. Poesía.teatro I*. Galaxia. ISBN 84-7154-358-3.
3. ↑  "Mar ao Norde = Mar al Norte". Arquivado dende o orixinal o 12/09/2019. Consultado o 20/6/2019.
4. ↑  Pena, Xosé Ramón (2016). *Historia da literatura galega*. III. De 1916 a 1936. Xerais. p. 266. ISBN 978-84-9121-107-5. .
5. ↑  Vilavedra, Dolores, ed. (1995). *Diccionario da literatura galega. Autores* **I**. Vigo: Galaxia. p. 157. ISBN 84-8288-019-5.

Véxase tamén
------------

### Bibliografía

* Carballo Calero, R. (1975) [1963]. *Historia da literatura galega contemporánea*. Galaxia. pp. 748–766. ISBN 84-7154-227-7.
* López-Casanova, A. (1994). *Álvaro Cunqueiro e a vangarda poética*. Fundación Alfredo Brañas.

|  |  |
| --- | --- |
| Control de autoridades | 
* Wd: Q66311279
* BiTraGa: 4423

 |